Tural Cəlilov

Tural Alim oğlu Cəlilov () — azərbaycanlı futbolçu.https://int.soccerway.com/players/-/83159/ Mövqeyi yarımmüdafiəçidir. Azərbaycan milli futzal çempionatında çıxış edən "Premier" Quba komandasının üzvüdür. Azərbaycan milli komandasının keçmiş oyunçusu olmuşdur.

 Həyatı 
11 yaşında doğma şəhəri Xaçmazda uşaq futbol məktəbində futbol oynamağa başladı. İlk məşqçisi Zöhrab Mahmudov olmuşdur.

"Ədliyyə" (Bakı) və "Gənclərbirliyi" (Sumqayıt) klublarında çıxış edib.

2007–2010-cu illərdə Azərbaycan Premyer Liqa komandasının — "Simurq" (Zaqatala) klubunun heyətinə cəlb olundu.

"APA-Sport" agentliyinin apardığı hesablamaya görə, Tural Cəlilov 2008/2009-cu il mövsümündə, 17-ci Azərbaycan Futbol Çempionatının 26 oyununun hamısında meydançaya çıxan yeganə yerli oyunçu olub.https://web.archive.org/web/20090705104455/http://www.football-plus.az/view_post.php?id=873 Cəlilov Zaqatala təmsilçisinin uğuruna 4 qol və 2 ötürməylə töhfə verdi. Xüsusilə ilk dövrədə prinsipial matçda doğma arenada "Karvan"ı 2:0 hesabıyla üstələyən komandasının hər iki qolunun müəllifi olan futbolçunun ulduzu məhz həmin oyundan sonra parladı. Bir müddət sonra Tural Berti Foqtsun da diqqətini çəkərək milliyə çağırıldı.

Bundan başqa, gənc futbolçu çempionatın yekunlarına görə birinciliyin ən yaxşı 5 sol cinah yarımmüdafiəçisindən biridi. Cəlilovun əsas üstünlüyü sürəti və meydanda daim hərəkətdə olmasıdı.

 Milli komanda karyerası 
Azərbaycan milli komandasında debüt 19 noyabr 2008-ci ildə Bakıda, Azərbaycan və Albaniya milli komandaları arasında 1:1 hesablı heç-heçə ilə başa çatan yoldaşlıq oyunu zamanı baş tutub. Albaniyayla görüşün ikinci hissəsində yığmada debüt etmək şansı qazandı. 2009-cu il iyunun 6-da Cəlilov Uels-ə qarşı Dünya çempionatının seçmə oyununda rəsmi debütünü (ehtiyat oyunçu kimi) keçirdi.

 Mükafatları 

 İstinadlar 

Kateqoriya:Kəpəz PFK oyunçuları
Kateqoriya:Azərbaycan milli futbol komandasının oyunçuları
Kateqoriya:Xəzər-Lənkəran FK oyunçuları
Kateqoriya:Zirə FK oyunçuları
Kateqoriya:Simurq PFK oyunçuları
Kateqoriya:Azərbaycan Premyer Liqası oyunçuları
Kateqoriya:Kəpəz PFK oyunçuları
Kateqoriya:Rəvan Bakı FK oyunçuları
Kateqoriya:Ədliyyə Bakı FK oyunçuları